Qreqori Pek

Qreqori Pek (; ) — ABŞ aktyoru. Pek 1940–1960-cı illərdə Hollivudun ən çox tələb olunan aktyorlarından biri olmuşdur. O, "Bülbülü öldürmək" filmindəki vəkil Attikus Finç roluna görə Ən yaxşı kişi roluna görə "Oskar" mükafatı laureatı (1962).

 Həyatı 
Eldred Qreqori Pek 5 aprel 1916-cı ildə Kaliforniya ştatının La-Hoyya şəhərciyində anadan olmuşdur. 3 yaşında ikən valideynləri ayrılmışdılar. Pekin atası qarışıq millətdən idi: atası ingilis, anası irland idiFreedland, Michael. Gregory Peck: A Biography. New York: William Morrow and Company. 1980. ISBN 0-688-03619-8 p.10United States Census records for La Jolla, California 1910. Hətta anası da qarışıq millətdən idi (atası şotland, anası ingilis)United States Census records for St. Louis, Missouri — 1860, 1870, 1880, 1900, 1910. Qreqori Pek Los-Ancelesdəki Sent-Con hərbi akademiyasında və Kaliforniyanın Berkli universitetində təhsil almışdır.

Qreqori Pek təhsil haqqını dalandar və ofisiant işləyərək özü ödəyirdi. Universitetdə oxuduğu illərdə Pek ədəbiyyat və aktyorluq sənəti ilə xüsusi maraqlanır və hətta universitet teatrına üz tutur. 1939-cu ildə Qreqori Pek bakalavr dərəcəsi alır və bir dəfə aktyorluq həvəsi onda baş qaldırır. Bu zaman Qreqori Nyu-Yorka getməli olur.

Ciddi şikəstlik onu İkinci dünya müharibəsində xidmət etməkdən azad edir. Elə bu zaman onun bəxti gətirir və təqaüd almağa başlayır. 2 teatr mövsümündən sonra Pek Brodveyə doğru irəliləməyə nail olur. Brodvey teatrlarının səhnələrində onun ifa etdiyi hər üç tamaşa teatr tənqidçiləri və izləyiciləri tərəfindən müsbət qarşılanır. Pekin sorağı Hollivuda da gedib çatır. 1944-cü ildə Qreqori Pekə "Şöhrət günləri" filmində rus partizanı rolunu ifa etməyi həvalə edirlər  Days of Glory on IMDB.

Elə həmin ildə də (1944) "Şahlığın açarı" filmində çəkilir. Bu filmdə rol alması Qreqori Pekə ulduz statusu və ilk "Oskar" qazandırır. Həmin müharibə illəri zamanı Hollivudda bir növ aktyor qıtlığı yaranmışdı. Səbəb bütün məşhur aktyorların cəbhəyə yollanması idi. Buna görə də Qreqori Pek rejissorlar tərəfindən "əldən buraxılmayan tapıntı" kimi aramsız olaraq müxtəlif filmlərə dəvət alırdı.

50 illik aktyorluq fəaliyyəti zamanı Pek 50-dən artıq filmdə çəkilməyə nail oldu. Onu dəfələrlə "Oskar"a namizəd seçsələr də, yalnız bir dəfə – "Bülbülü öldürmək" filmində ifa etdiyi vəkil roluna görə bu mükafatı qazana bilir. Bu film 1962-ci ildə ekranlara çıxmışdı.

Nüfuzlu aktyor olmasına baxmayaraq, 1947-ci ildə Pek öz vətənində Mel Ferrerlə birgə əsasını qoyduğu kiçik "Pleyhauz" teatrında işləməyə razı olmuşdu. Ömrünün sonlarına yaxın bir nəfərin şousu ilə ("Qreqori Peklə söhbətlər") bütün Amerikanı gəzir. Burada o, özü haqqında danışır və dinləyicilərin verdiyi ayrı-ayrı sualları cavablandırırdı.

Qreqori Pek 12 iyun 2003-cü ildə 87 yaşında Los-Ancelesdə ürək çatışmazlığı və bronxial pnevmoniya diaqnozu ilə vəfat etmişdir.

 Filmoqrafiya 
İl Azərbaycanca adı  Orijinal adı  Rol1944  Şöhrət günləri  Days of Glory  Vladimir1945  Şahlığın açarları  Keys of the Kingdom  Frensis Çizholm1945  Ovsunlanmış  Spellbound  Con Bellantayn1946  Maral balası  Yearling  Ezra "Penni" Bekster1946  Günəş altında duel  Duel in the Sun  Lüton Makkenles1947  Centlmensayağı razılaşma  Gentleman’s Agreement  Filip Şöyler Qrin1947  Makomber işi  The Macomber Affair  Robert Vilson1948  Sarı səma  Yellow Sky  Ceyms "Striç" Douson1949  Şaquli uçuş  Twelve O’Clock High  Frenk Sevic1949  Böyük günahkar  Great Sinner  Fyodor1950  Atıcı  Gunfighter  Cimmi Rinqo1951  Kapitan Horasio  Captain Horatio Hornblower R.N.  kapitan Horasio Hornblouer1951  David və Virsaviya  David and Bathsheba  Çar David1952  Kilimancaronun qarları  Snows of Kilimanjaro  Harri Strit1953  Roma tətilləri  Roman Holidays  Co Bredli1954  Milyon funt sterlinq dəyərində bank bileti  The Million Pound Note  Henri Adams1954  Gecə adamları  Night People  polkovnik Stiv Van Dayk1954  Bənövşəyi düzənlik  Purple Plain  Bill1956  Mobi Dik  Moby Dick  kapitan Ahab1957  Qadını yaradarkən  Designing Woman  Mayk1958  Bravados  Bravados  Cim Duqlass1958  Böyük ölkə  Big Country  Ceyms Makkey1959  Sevimli bütpərəst  Beloved Infidel  Skott1959  Sahildə  On the Beach  DVayt Layonel1961  Navaron adasının topları  Guns of Navarone  kapitan Kit Mellori1962  Qorxu burnu  Cape Fear  Sem Bouden1962  Bülbülü öldürmək  To Kill a Mockingbird  Attikus Finç1963  Kapitan Nyumen  Captain Newman, M.D.  kapitan Cozef Nyumen1965  Xəyal  Mirage  Devid Stiluell1966  Arabesk  Arabesque  professor Devid Pollok1968  Ayın izi ilə  Stalking Moon  Sem Vorner1969  Makkennanın qızılı  Mackenna's Gold  Makkenna1969  Sədr  Chairman  Con Hetuey1969  İtirilmişlər  Marooned  Çarlz Keyt1976  Nişanə  Omen  səfir Robert Torn1977  Mak Artur  MacArthur  general Duqlas Makartur1978  Braziliyadan olan oğlanlar  Boys from Brazil  Yozef Mengele1980  Dəniz canavarları  Sea Wolves  Lüis1982  Mavi və boz  Blue and the Gray  Avraam Linkoln1983  Qırmızı və qara  Scarlet and the Black  Hyu O’Flerti1987  Təəccübedici Qreys və Çak  Amazing Grace and Chuck  prezident1991  Başqalarının pulları  Other People's Money  Endrü Yorgenson1991  Qorxu burnu  Cape Fear  vəkil Li Heller1998  Mobi Dik  Moby Dick  vaiz

 İstinadlar 

 Xarici keçidlər 


Kateqoriya:ABŞ aktyorları
Kateqoriya:Oskar mükafatı laureatları
Kateqoriya:Fəxri "Oskar" mükafatı laureatları
Kateqoriya:Kaliforniyada doğulanlar
Kateqoriya:Los-Ancelesdə vəfat edənlər
Kateqoriya:San-Dieqo Ştat Universitetinin məzunları
Kateqoriya:Berkli Kaliforniya Universitetinin məzunları
Kateqoriya:Sesil B. De Mill mükafatı laureatları
Kateqoriya:Ürək tutmasından ölənlər
Kateqoriya:İrlandəsilli amerikalılar
Kateqoriya:İngilis mənşəli ABŞ şəxsləri
Kateqoriya:XX əsr aktyorları